2004-ben bevezették az elődöntőket, így legalább minden évben részt vehettek, de 2004-ben és 2005-ben is kiestek az elődöntőben. Végül 2006-ban a Lordi nevű heavy metal együttesnek köszönhetően, negyvenöt évvel debütálásuk után, akkor rekordnak számító 292 ponttal megnyerték a versenyt. Így a 2007-es versenynek Helsinki adhatott otthont. 2008-ban és 2009-ben is sikerült továbbjutniuk az elődöntőből, ám ott nem tudták megismételni a jó eredményt. Sőt, 2009-ben ismét az utolsó helyen zártak, bár rekord mennyiségű huszonkettő ponttal.